Foto: Reuters WikiLeaks portali yaratuvchisi Julian Assanj AQShning yangi saylangan prezidenti Donald Trampga uning faoliyatiga oid ishni yopishni so‘rab, murojaat qilishi mumkin. Bu haqida Assanjning huquq himoyachisi so‘zlariga asoslanib, Life nashri ma’lum qilgan. Uning so‘zlariga ko‘ra, Vashington jinoiy ayblovdan voz kechgunga qadar Assanj Buyuk Brtaniyadagi Ekvador elchixonasida qolishda davom etadi. Shuningdek Assanjning advokati Shvetsiya prokuraturasining unga qo‘ygan ayblovi borasidagi jinoiy ishning yopilishiga ham umid bildirmoqda. Eslatib o‘tamiz, shved prokurorlari Ekvadorning Londondagi elchixonasi binosida WikiLeaks asoschisini ikki kun mobaynida so‘roq qilishdi.